kardosdrur/scandi-wiki huggingface dataset:
Alex Nyborg Madsen

Alex Nyborg Madsen (født 1. august 1960 i Frederiksværk) er en dansk sanger og radiovært. Han har været medlem af flere bands, blandt andre Witch Cross, Savage Affair, Harlot, Ache og Led Zeppelin Jam.

Som radiovært har han været vært på forskellige programmer på Danmarks Radio og som skuespiller i tre film.

Karriere 
Alex Nyborg Madsen er oprindeligt uddannet reservedelsekspedient hos den lokale VW- og Audi forhandler i Frederiksværk.

I 1984 havde Madsen sin debut som radiovært. Han har siden været vært på bl.a. DAB-kanalen DR X, på DR P3s Fredagsbaren og DR P4s program Madsen.

Desuden har han indspillet demo og udgivet et album og et par singler i 1984 med heavy metal-bandet Witch Cross og et tillæg til det. I 1985 var han kortvarigt med medlem af det danske rockband Ache ved gendannelsen i 1985, der kun varede ét år. 
Madsen har spillet i flere år med bandet Harlot, og de indspillede et par album og turnerede rundt i Danmark, Tyskland og Holland.

Siden 1990 har han været medlem af det danske poporkester Savage Affair og har på samme tid været medlem af Led Zeppelin Jam, der er en dansk hyldest til heavyrockorkestret Led Zeppelin. 

Alex Nyborg Madsen har endvidere medvirket i tre danske biograffilm. Disse er henholdsvis familiefilmen Hannibal og Jerry fra 1997, Italiensk for begyndere fra 2000 og Der var engang en dreng fra 2006.

I 2006 blev han slået til ridder af Dannebrogordenen. Han har desuden er personligt venskab med Kronprins Frederik.

I 2010 sang Madsen sangen "H.J.E.M." på soundtracket til voksenjulekalenderen H*A*S*H. Samme år blev han medlem af gruppen Sing Sing Sing.

Privatliv 
Madsen blev gift i 1983 med Lone, der i dag driver en butik ved navn Madam Madsen i Frederiksværk. Han er plejefar for tre børn, hvoraf den ene er voksen.

Filmografi 
 1997 Hannibal og Jerry
 2000 Italiensk for begyndere
 2006 Der var engang en dreng

Diskografi

Med Witch Cross 
 1983  Fit For Fight

Med Savage Affair 
 1996 Actual Reality
 2003 Dumb Again

Med Sing Sing Sing 
 2014 Crossover

Sange 
 2004 "April, April" - I Skovens Dybe Stille Ro
 2006 "Hey Hey Hyv" - Der Var Engang En Dreng - Som Fik En Lillesøster Med Vinger
 2010 "H.J.E.M." - Soundtrack fra H*A*S*H

Referencer

Eksterne henvisninger 
 Personlig hjemmeside
 

Radioværter fra Danmark
Rockmusikere fra Danmark
Skuespillere fra Danmark
Fotografer fra Danmark
Ansatte i DR
Personer fra Frederiksværk
Riddere af Dannebrog
Personer i Kraks Blå Bog
Noob

Noob, Newbie, Newb, N00b, Nood eller N00d (forkortet nb) er et slangudtryk for en nybegynder, eller en person der er uerfaren til et job eller en aktivitet. Moderne brug kan især henvise til en nybegynder eller ny bruger af computere, ofte relateret til internetaktivitet så som online spil. Ordet kan have nedsættende betydninger, men er også brugt i andre sammenhæng.

Noob er ofte ment nedladende, hvorimod Newb bliver brugt om en person der er ny til et område men er villig til at lære og blive bedre.

Ordet noob kan også ofte betegne en person som virker til at vide alt om noget, men absolut intet ved. De vil bare virke altvidende og være irriterende påståelige. Newbie derimod, betyder nybegynder på pænt dansk, noob er blevet set som værende et slang for newbie, hvilket egentlig er ukorrekt. Men pga. online spil, har disse to fået samme betydning, dog er det ene mere nedladende end det andet.

Oprindelse 
Ordet noob er det direkte modsatte af newbie. I computerverdenen er en newbie en der altid lærer noget, altid stiller spørgsmål og altid er modtagelig for viden hvorimod en noob tror han ved alt og derfor ikke behøves at tilegne sig ny viden da han i forvejen tror han ved alt der er værd at vide.

Siden internettet kom frem er der dog med tiden blevet forvekslet at noob og newbie er det samme igen pga at man ikke har viden fra da man brugte BBS hvor de blev meget brugt. Dette kan også skyldes at der er MMO spil hvor det hurtigt kan misforstås og tro at det er det samme.

Ordet "noob" stammer fra ordet "newbie", hvorimod ordet "newbie"s oprindelse er ukendt, det menes dog at det kan stamme fra et australsk udtryk "Newie" brugt helt tilbage i 1850, som betyder "nytilkommen" eller "nybegynder". Ordet kan også stamme fra et engelsk slangudtrykt "New Boy" eller "New Blood", der brugt i skoler, hvilket også stammer fra omkring 1850, og blev brugt om førsteårs elever.

I 1960'erne blev newbie brugt blandt amerikanske tropper i Vietnamkrigen, om nye soldater.
Udtrykket menes desuden først at være trådt ind i "internettets ordbog" i omkring 1981.

Referencer 

Internetjargon
Tøsedreng

Tøsedreng er en betegnelse for en dreng eller mand som udviser et adfærdsmønster der anses som typisk piget. En tøsedreng betragtes hovedsageligt som et nedsættende ord om drenge og mænd, som ikke lever op til den stereotype drengerolle. 

Ordet bliver oftest brugt som en negativ betegnelse for en uselvstændig og/eller bange dreng eller mand. I nogle tilfælde går det på, at personen i højere grad er sammen med piger og/eller sin mor end "rigtige" drenge og mænd er. Udtrykket fornærmer ved at fremhæve kvindelige sider.

Livsstil 
Tøsedreng (engelsk: sissy) betragtes i nogle kredse som en mere omfattende identitet/livsstil. Ifølge denne forståelse har tøsedrenge ofte en meget feminin udstråling, eksempelvis ved at iklæde sig tøj der normalt henvender sig til piger. Modsætningen til tøsedreng er drengepige (engelsk: tomboy) som netop beskriver en pige der udviser et typisk "drenget" adfærdsmønster; 

begge betegnelser på såvel dansk som engelsk, retalerer til adfærd, ikke til seksualitet.

Kilder 

Ord og vendinger
Børn
Køn
Taser

Taser er et ofte brugt navn på et elektrochokvåben (i daglig tale en strømpistol). Navnet er et akronym for "Thomas A. Swift's Electric Rifle", hvor Tom Swift er navnet på hovedpersonen i nogle ungdomsbøger i genren eventyr og science fiction.

Navnet Taser stammer fra en af de mest kendte producenter af strømpistoler: TASER International (nu Axon Enterprise).

Våbnet virker ved at sende små pile med ledninger ind i ofret, der derved får et stød, der lammer musklerne. Det har en rækkevidde på 10 meter.

Det bruges af politi i flere lande for at undgå at skyde med skarpt og dermed dræbe. Selvom det ikke anses for at være et dødbringende våben, er flere dog døde af det alligevel.

Det er ulovligt at anvende våbnet i Danmark.

Referencer 

Våben
Fed

Fed har flere betydninger:

 Overvægt – Fed er et let nedsættende udtryk for overvægt, der i svær form kaldes fedme.
 Fed (botanik) – Visse planter er opdelt i fed, blandt andet hvidløg.
 Fed (geografi) – et fed er en biotop.
 Fed Cup – en landsholdsturnering inden for kvindetennis.

 The Fed – en amerikansk forkortelse for Federal Reserve System, der er USA's centralbank.
Tredje franske republik

Den Tredje Republik (på fransk: La Troisième République) betegner det politiske system, der indførtes i Frankrig efter Napoleon III's fald (1870), og som varede til 2. verdenskrig og oprettelsen af Vichy-regeringen under ledelse af Philippe Pétain den 10. juli 1940.

Den Tredje Republik var et republikansk parlamentarisk demokrati, men oprettelsen var kendetegnet af stor uenighed mellem fortalere for monarkiet og republikken. Det politiske liv under Den Tredje Republik var præget af svage koalitioner og hyppige regeringsskift. Desuden prægedes den af Dreyfus-affæren, der skabte dyb splittelse i politiske kredse.

Se også 
Frankrigs historie – herunder:
 Første franske kejserrige
 Julimonarkiet
 Anden franske republik
 Andet franske kejserrige
 Fjerde franske republik
 Femte franske republik

Forhenværende europæiske lande
Forhenværende republikker
Etableret i 1870
Ophørt i 1940
Frankrigs historie
Franskmænd
Prikkede bjergtrøje

Den prikkede bjergtrøje (fransk: maillot à pois rouges) er bjergtrøjen i cykelløbet Tour de France, der bliver tildelt den bedste cykelrytter under bjergetaperne. Trøjen er hvid med røde pletter, hvilket blev fastlagt af den daværende sponsor Poulain Chocolate på grundlag af et populært produkts omslag.

Kåring af den bedste bjergrytter blev første gang foretaget i 1933, medens den karakteristiske trøje, som den ser ud i dag, først blev introduceret i 1975.

Pointgivning 
Hvem, der får bjergtrøjen, bliver bestemt af et pointsystem, hvor der tildeles point til rytterne, alt efter hvornår de passerer nogle på forhånd fastlagte højdepunkter på den enkelte etape. På toppen af en given (bjerg)top tildeles der således point i den rækkefølge, rytterne passerer.

Fra 2011 blev reglerne ændrede, så der ikke gives point til så mange ryttere.

Der er fem kategorier inddelt efter sværhedsgrad med pointgivning som nedenfor angivet.

 Udenfor kategori: Henholdsvis 25, 20, 16, 14, 12, 10, 8, 6, 4 og 2 points til de ti første ryttere.

 Første kategori: Henholdsvis 10, 8, 6, 4, 2 og 1 points til de seks første ryttere.

 Anden kategori: Henholdsvis 5, 3, 2 og 1 points til de fire første ryttere.

 Tredje kategori: Henholdsvis 2 og 1 point til de to første ryttere.

 Fjerde kategori: 1 point til den første rytter.

Til og med 2021 blev der givet dobbelt point på den sidste stigning i de tre sværeste kategorier, hvis man kørte i mål på toppen af et bjerg.

Vindere af den prikkede bjergtrøje

Flest sejre 
Ryttere, der har vundet den prikkede bjergtrøje mere end én gang.

Tour de France
Cykeltrøjer
Godstog afsporet i Glumsø

Godstog afsporet i Glumsø 19. april 1989.

Tog 845764 kørte under indkørsel på Glumsø Station ind på B-sporet (sidesporet) gennem det nøgleaflåsede sporskifte S1/S2.

Lokomotivet – MZ 1461 – og forreste vogn afsporedes først efter at være kørt over den lave sporstopper for enden af sporet. Forinden havde lokomotivet påkørt en trolje og en vogn med pålæsset skurvogn. I toget afsporedes yderligere 6 vogne. En containerbærevogn med to containere med vin blev totalskadet og vinen lækkede!

Det kunne ved undersøgelserne konstateres, at det nøgleaflåsede sporskifte S1 stod til kørsel ad afvigende gren (til højre) på trods af at der var indstillet gennemkørselstogvej i spor 2 (hvor sporskiftet lå) – dvs. fra Næstved mod Ringsted. Mellemnøglen i sporskiftets låsehus var blevet drejet (låsning af sporskifte S1) og udtaget selv om sporskiftet stod i stilling til kørsel mod sidesporet.

Dette kunne lade sig gøre fordi låsebøjlen var skæv, så låsepalen kunne skydes ud uden at nå låsebøjlen, der på dette sted ikke havde udskæring til aflåsning.

Mellemnøglen var herefter sat i sporskifte S2 og hovednøglen herfra udtaget og isat og fastholdt i den elektromagnetiske nøglelås. Overfor sikringsanlægget var sporskiftet derfor indikeret som aflåst i rette stilling, der altså bl.a. tillod signalgivning gennem spor 2.

Undersøgelserne pegede på, at sporskiftets låseanordning var blevet beskadiget af en gravemaskine der arbejde ved sporet – før 1. marts 1989. Desuden konkluderedes, at sporskifte S1 var blevet låst og efterladt i en stilling der tillod kørsel til sidesporet.

Uheldet skyldtes således dels fejl ved betjeningen af sporskiftet og dettes aflåsning, en fejl der kun kunne opstå som følge af beskadigelse af låseanordningen på sporskifte S1.

Uheldet medførte ingen personskader.

Jernbaneulykker i Danmark
Næstved Kommune
Begivenheder i 1989
Robin Williams

Robin McLaurin Williams (født 21. juli 1951 i Chicago, Illinois, død 11. august 2014 i Paradise Cay, Californien) var en Oscar-vindende amerikansk komiker og skuespiller.

Williams blev berømt for sin rolle som Mork i Mork & Mindy (1978-1982) og skabte en succesfuld karriere i stand-up comedy og som skuespiller. Hans filmkarriere omfatter kritikerroste film som Verden ifølge Garp (1982), Good Morning, Vietnam (1987), Døde poeters klub (1989), Livet længe leve (1990), Fisher King (1991) og Good Will Hunting (1997), samt kommerciel succes Skipper Skræk (1980), Hook (1991), Aladdin (1992), Mrs. Doubtfire (1993), Jumanji (1995), The Birdcage (1996), Nat på museet (2006), Happy Feet (2006), og Happy Feet 2 (2011). Williams optrådte også i "Don't Worry, Be Happy" af Bobby McFerrin.

Han blev nomineret til en Oscar for bedste mandlige hovedrolle tre gange og vandt en Oscar for bedste mandlige birolle for sin præstation i Good Will Hunting fra 1997. Han vandt også to Emmy Awards, fire Golden Globe Awards, to Screen Actors Guild Awards og fem Grammy Awards.

I 2009 modtog Williams Disney Legends-prisen.

Biografi 
Williams blev født 21. juli 1951 i Chicago i Illinois, og voksede op i Bloomfield Hills i Michigan og i Marin County i California. Hans far, Robert Fitzgerald Williams, var af skotsk, walisisk og irsk oprindelse og var leder for Ford Motor Company i midtøsten i USA. Williams' mor var født i New Orleans og var fotomodel.

Williams vakte opmærksomhed, da han lavede et stand-up-show i San Francisco. Efter at havde fuldført studierne ved Claremont McKenna College, og ved The Juilliard School fik han en rolle af Gerry Marshall i tv-serien Happy Days som rumvæsenet Mork. Mork blev så populær blandt seerne, at det førte til en selvstændig tv-serie, Mork & Mindy, som blev sendt i USA fra 1978 til 1982.

Hans første ægteskab blev indgået med Valerie Velardi den 4. juni 1978. De fik et barn sammen, Zachary. Ægteskabet endte i 1988.

I 1989 giftede han sig med Marsha Garces. De fik to børn. Han og hans kone Marsha grundlagde Windfall Foundation, som samler penge ind til flere velgørende formål.

Williams blev gift med sin tredje kone, grafisk designer Susan Schneider, den 23. oktober 2011, i St. Helena, Californien. Deres bopæl var Williams hus i Sea Cliff, et kvarter i San Francisco, Californien.

Død 
Den 11. august 2014 blev han fundet livløs på sin bopæl og erklæret død ved ankomsten i Paradise Cay, Californien. Det formodes at være et selvmord som følge af kvælning, men bliver stadig undersøgt. Hans enke meddelte senere i en pressemeddelelse, at hendes mand var blevet stillet diagnosen Parkinsons sygdom.

Udvalgte film

Referencer

Eksterne henvisninger 
 

 

Komikere fra USA
Skuespillere fra USA
Personer fra Chicago
Disney Legends
Hollywood Walk of Fame
Oscar for bedste mandlige birolle
Zion (flertydig)

Zion eller Sion kan henvise til flere artikler:

 Zion – en borg ved Jerusalem
 Zion Nationalpark – en nationalpark i Utah, USA

Se også
 Sion (flertydig)
 Zionisme – en sekulær politisk bevægelse og ideologi, der arbejder for et sikkert hjemland til det jødiske folk
 Zions Vises Protokoller – en forfalsket jødisk plan om verdensherredømme
 Zions Sogn – et sogn i Skads Provsti (Ribe Stift) i Esbjerg Kommune
 Zions Kirke – i Zion Sogn, Esbjerg Kommune
 Sions Kirke – Østerbro i Københavns Kommune
 Filmtrilogien The Matrix, hvori Zion er den sidste by befolket af mennesker.

no:Zion
Alan B. Shepard

Alan Bartlett Shepard, Jr. (18. november 1923 – 21. juli 1998)  var den første amerikanske astronaut i rummet. 

Den 5. maj 1961 i Freedom 7 blev Shepard den første amerikaner i rummet.

I en en alder af 47 tog Shepard sin anden rumfærd som leder af Apollo 14 (31. januar–9. februar 1971), menneskets tredje succesfulde tur til Månen. 

Astronauter fra USA
Månevandrere
Kollision i Borup

Kollision mellem bådtoget "Englænderen" og et godstog i Borup

Den 23. maj 1975 kolliderede tog 448 ("Englænderen") under gennemkørsel i Borup med et godstog under udkørsel.

Undersøgelserne viste, at godstoget var sat i gang fra Borup spor 2 mod Roskilde. Lokomotivet og forreste vogn havde passeret sporskiftet (sporskifte 105) da "Englænderen" ramte toget. Der blev ikke fundet fejl ved sikringsanlægget og det blev fastslået, at der havde signal til gennemkørsel ad spor 1 for "Englænderen", medens der ikke havde været noget kør-signal (grønt lys) for godstoget i spor 2.

Det blev derfor konkluderet, at lokomotivføreren i godstoget havde igangsat dette uden den fornødne signalgivning. Det blev antaget at lokomotivføreren havde iagttaget udkørselssignalet skifte først fra rødt til et grønt lys og derefter til to grønne lys i forbindelse gennemkørselssignalgivningen for "Englænderen", men at han ikke havde iagttaget PU-signalet i spor 2, der med to hvide lys ved siden af hinanden havde vist signal "forbikørsel forbudt".

Ulykken og undersøgelsesresultatet var stærkt medvirkende til, at DSB indførte krav om, at anvende rødt lys i PU-signaler når disse skulle sikre mod at tog fejlagtigt satte i gang som følge af signalgivning i samme retning for tog i nabospor.

Ved ulykken blev fem personer kvæstet, heraf en alvorligt. To af personvognene i "Englænderen" væltede om på siden og seks vogne i godstoget blev afsporet.

Jernbaneulykker i Danmark
Køge Kommune
Begivenheder i 1975
Ørbæk Kirke

Ørbæk Kirke er kirken i Ørbæk Sogn i Nyborg Kommune.

Eksterne kilder og henvisninger 
 Ørbæk Kirke hos KortTilKirken.dk

Kirker i Nyborg Kommune
Kirker i Fyens Stift
Kirker i Svendborg Amt
Frørup Kirke (Nyborg Kommune)

Frørup Kirke er kirken i Frørup Sogn i Nyborg Kommune (tidligere Ørbæk Kommune).

Eksterne kilder og henvisninger 
 Frørup Kirke  hos KortTilKirken.dk

Kirker i Nyborg Kommune
Kirker i Fyens Stift
Kirker i Svendborg Amt
Taarup Kirke (Nyborg Kommune)

Taarup Kirke er kirken i Tårup Sogn i Nyborg Kommune.

Eksterne kilder og henvisninger 
 Taarup Kirke hos KortTilKirken.dk

Kirker i Nyborg Kommune
Kirker i Fyens Stift
Kirker i Svendborg Amt
Øksendrup Kirke

Øksendrup Kirke er kirken i Øksendrup Sogn i Nyborg Kommune (tidligere Ørbæk Kommune).

Eksterne kilder og henvisninger 
 Øksendrup Kirke hos KortTilKirken.dk

Kirker i Nyborg Kommune
Kirker i Fyens Stift
Kirker i Svendborg Amt
Naja Nielsen

Naja Nielsen (født 19. januar 1968) er en dansk journalist og tidligere studievært i radio og på tv.

Naja Nielsen er redaktionschef i DR Nyheder med ansvar for TV Avisen, 21 Søndag, Deadline, DR2 Morgen og DR2 Dagen.
Hun har siden 2007 stået i spidsen for DR Nyheders dækning af folketingsvalg og andre store nationale begivenheder.

Ungdom og uddannelse 
Naja Nielsen var som ung formand for Danske Gymnasieelevers Sammenslutning 1986-1988.
Hun var tillige medlem af Danmarks Kommunistiske Ungdom, men forlod bevægelsen efter et ophold på en kommunistisk skole i Moskva.

Naja Nielsen er uddannet journalist fra Danmarks Journalisthøjskole.

Karriere 
Naja Nielsen har arbejdet i Danmarks Radio siden 1996, hvor hun har arbejdet som reporter, studievært og redaktør på radioprogrammet Strax, P3 og tv-programmerne Kosmos og Debatten på DR2.

I 2002 blev hun ansat på TV-Avisen, hvor hun bl.a. var afløser på programmet Profilen, og var reporter og redaktionssekretær på TV-avisen.
I 2004 blev hun redaktør i afdelingen DR Event, og var ansvarlig for bl.a. dækningen af Det kongelige bryllup 2004, Folketingsvalget 2005 og Kommunalvalget 2005 på DR1.

I 2006 blev hun hentet til chefredaktionen for DR1 som programredaktør med ansvar for nyheder, aktualitet og sport.
I maj 2007 blev hun udnævnt til programchef for nationale begivenheder og magasinerne Horisont og Penge samt særlige satsninger på alle medier i DR's nyhedsafdeling.

Den 3. december 2009 blev Naja Nielsen udnævnt til chef for TV-avisen og 21 Søndag. Den 1. maj 2012 blev jobbet udvidet med ansvar for Deadline, og hun fik titel af TV-chef i DR Nyheder. Hun har siden 2007 stået i spidsen for DR Nyheders dækning af store nationale begivenheder, fx folketingsvalg.

Naja Nielsen var fra februar til juni, 2014 Visiting Scholar på Stanford University i Silicon Valley, Californien,
hvor hun studerede mediernes fremtid i konkurrence med digitale globale firmaer som Google, Facebook og Netflix, som alle har hovedkvarter i området.

Naja Nielsen bor i København med sin mand Claus Cancel, som er morgenvært på Radio24syv, og deres to børn.

Referencer

Eksterne henvisninger 
 
 Artikel fra tvnyt.com om det nye ansvarsområde i DR 
 Artikel fra tvnyt.com tidligere chefjob i Danmarks Radio 
 Artikel fra journalisten.dk: Naja Nielsen ny chef for TV Avisen 
 Rejsebrev fra Journalistikken 3.0 mediawatch.dk 17.06.14

Journalister fra Danmark
Tv-værter fra Danmark
Ansatte i DR
Personer i Kraks Blå Bog
Tamilrapporten

Tamilrapporten er en undersøgelsesrapport lavet af Mogens Hornslet om det ulovlige og administrative tamilstop. Rapporten blev fremlagt den 14. januar 1993. Det var en del af tamilsagen, som senere blev afgjort ved den 5. rigsretssag i Danmarkshistorien imod Erik Ninn-Hansen.

Danmark i 1990'erne
Festina

Festina er et urmærke fra Spanien. Festina blev oprindeligt grundlagt i Schweiz i 1902, men i 1984 blev det opkøbt af Lotus, og de dannede sammen Festina-Lotus Group.

Etymologi 
Festina er et latinsk ord der betyder hastværk, men stammer fra ordet festino der betyder iler.

Cykling 
Selskabet har tidligere sponsoreret et cykelhold ved samme navn. Cykelholdet blev dog nedlagt i 2001 i direkte forlængelse af dopingsagen Festina-affæren under Tour De France i 1998.

Referencer

Eksterne henvisninger 

Fremstillingsvirksomheder fra Spanien
Barcelona
Urmærker
Urproducenter
Etableret i 1902
Etableret i 1984
Boromir

Boromir er en fiktiv person fra J.R.R. Tolkiens trilogi Ringenes Herre.

Han blev født i år 2978 (af den tredje alder). Han var søn af Denethor 2., Marsk af Gondor og Finduilas fra Dol Amroth. Han var opkaldt efter den 11. regerende marsk som var en stor kriger og var søn af Denethor 1. Han havde en lillebror der hedder Faramir, som var fem år yngre end ham. Han var frygtløs, stærk og interesseret i krig og våbenleg. Han tog sig ikke en hustru og var ikke interesseret i sit folks fortid, med mindre det galdt beretninger om gamle tiders slag. Der var et stærkt bånd imellem Boromir og hans bror og de kæmpede aldrig om deres faders gunst. Han hjalp til med at forsvare Osgiliath i juni 3018 mod Sauron's angreb. Faramir havde en profetisk drøm og Boromir meldte sig som frivillig til at tage til Kløvedal og få drømmen tydet af Elrond. Han tog af sted den 4 juli, han mistede sin hest ved ruinbyen Tharbad, men han nåede Kløvedal. Han deltog i Elronds Rådsforsamling og blev medlem af Ringens Broderskab.

Boromir og herskerringen
Medlemmerne af Ringens broderskab spiller forskellige roller - både i direkte og overført betydning. Boromir symboliserer det stærke og simple mennneske der alligevel korrumperes af ringen. Gennem Boromir viser Tolkien hvordan ringens lokkende magt til sidst leder Boromir til at forsøge at tage ringen fra Frodo med magt - selvom han til sidst kommer på bedre tanker. Herved ser man Saurons formål med at give de 9 magiske ringe til menneskernes konger for at underlægge sig dem, og man forstår hvordan de 9 ringånder (Nazgûl) er blevet omvendt fra at være store konger af samme race som Boromir og Aragorns forfædre (Númenoreanere) til at være Saurons tro tjenere.

Hvordan mennesker påvirkes af magt (eller ønsket om magt) er et centralt tema i Tolkiens værker. Det illustreres ved flere parallele virkermidler - og et af disse er Númenoreanere, et andet er Herskerringen.

Eksterne henvisninger 
 

Personer i Ringenes Herre
Grethe Mogensen

Grethe Mogensen (født 25. maj 1937) er en dansk skuespillerinde og sangerinde, som blev udlært på Privatteatrenes Elevskole i 1959 med efterfølgende studierejser til Berlin og Stockholm. Hun har medvirket i en lang række operetter og revyer  i sjove og alvorlige roller. Hun har bl.a. optrådt på Allé Scenen, Det ny Scala, Det ny Teater, Det Danske Teater, Aalborg Teater, Odense Teater, Amager Scenen, Nørrebros Teater og Østre Gasværk Teater.

Udvalgt filmografi 
 Verdens rigeste pige – 1958
 Kærlighedens melodi – 1959
 Pigen i søgelyset – 1959
 Gøngehøvdingen – 1961
 Bussen – 1963
 Flagermusen – 1966
 Gift – 1966
 Tro, håb og kærlighed – 1984
 Klinkevals – 1999
 Hund og kat imellem – 2001, Sophie (dansk stemme)
 Vaiana – 2016, Bedstemor Tala (dansk stemme)

Eksterne henvisninger 
 

Skuespillere fra Danmark
Tegnefilmsdubbere fra Danmark
Deltagere ved Dansk Melodi Grand Prix 1964